armvectores/hy_wikipedia_2023 huggingface dataset:
Միջազգային ֆինանսական կորպորացիա

Միջազգային ֆինանսական կորպորացիա (ՄՖԿ, անգլ.՝ International Finance Corporation, անգլ.՝ IFC), միջազգային ֆինանսական ինստիտուտ, որը մտնում է Համաշխարհային բանկի խմբի կազմի մեջ։ Կազմակերպության գլխավոր գրասենյակը գտնվում է Վաշինգտոնում (ԱՄՆ)։
Ստեղծվել է 1956 թվականին զարգացող երկրներում մասնավոր ներդրումների կայուն հոսքը ապահովելու համար։
Համաշխարհային բանկի կազմակերպությունների խմբի նախագահը համարվում է նաև Միջազգային ֆինանսական կորպորացիայի նախագահը։ Օպերատիվ կառավարումը իրականացվում է գործադիր փոխնախագահի կողմից (2012 թվականից՝ Ջին Յոնգ Կայ)։
ՄՖԿ֊ի բաժնետերեր են 184 երկրներ, այդ թվում՝ ԱՄՆ֊ն (23,65 % ձայն), Ճապոնիան (5,87 %), Ռուսաստանը (3,39 %)։
IFC֊ն կոորդինանցնում է իր գործունեությունը այլ կազմակերպությունների հետ, որոնք մտնում են Համաշխարհային բանկի խմբի կազմի մեջ, սակայն իրավաբանական և ֆինանսական առումներով համարվում է անկախ կազմակերպություն։


== Գործունեություն ==
IFC֊ն իրականացնում է պարտքերի տրամադրում, կապիտալում բաժնեմասային մասնակցության ձևով ներդրումների տրամադրում, առաջարկում է կառուցվածքային ֆինանսավորում և ռիսկերի կառավարման ապրանքներ, ինչպես նաև ցուցաբերում է խորհրդատվական ծառայություններ զարգացող երկրներում մասնավոր ոլորտի աճին նպաստելու համար։ Ի տարբերություն Վերակառուցման և զարգացման միջազգային բանկի՝ IFC֊ն պետական երաշխավորություններ տվյալ միջոցների վերաբերյալ չի պահանջում։
IFC միջոցների աղբյուրներ են անդամ երկրների ներդրումները, միջազգային ֆինանսական շուկայում պարտատոմսերի թողարկումը և իր գործառնությունների իրականացումից ստացված եկամուտները։
2005 թվականին IFC֊ն մասնակցել է աշխարհում 3316 նախագծերի՝ ընդհանուր $49,4 միլիարդ արժեքով ($2,1 միլիարդ)։
2005 թվականին կորպորացիայի տոկոսային եկամուտը կազմել է $1,19 միլիարդ (2004 թվականին՝ $796 միլիոն), ուղղակի ներդրումներից եկամուտը՝ $1,4 միլիարդ ($658 միլիոն), մաքուր շահույթը՝ $2,015 միլիարդ ($993 միլիոն)։ 2005 թվականին ՄԻջազգային ֆինանսական կորպորացիաների ակտիվների չափը կազմել է $39,6 միլիարդ ($32,4 միլիարդ 2004 թվականին)։


== Գրականություն ==
Егоров А. В. «Международная финансовая инфраструктура», М.: Линор, 2009. ISBN 978-5-900889-28-3
Моисеев А. А. «Международные финансовые организации: правовые аспекты деятельности», М.: Омега-Л, 2006. ISBN 5-98119-503-7
Красавина Л. Н., Былиняк С. А., Смыслов Д. В. «Международные валютно-кредитные и финансовые отношения», 2003, ISBN 978-5-297-02117-4


== Արտաքին հղումներ ==
ՄՖԿ պաշտոնական կայքը
Տրաբադա (քաղաք)

Տրաբադա (իսպ.՝ Trabada), քաղաք և համայնք Իսպանիայում՝ գալիսիական  Լուգո պրովինցիայի Լա-Մարինիա-Օրիենտալ շրջանում։
Բնակչությունը՝ 1346 (2010)։ Հեռավորությունը պրովինցիայի վարչական կենտրոնից՝ 75 կմ։


== Բնակչություն ==


== Ծանոթագրություններ ==
Կակումյաե (գյուղ, Վիննի շրջան)

Կակումյաե (էստ․՝ Kakumäe), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 78 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդրիա-Կորատո գնացքների բախում

Անդրիա-Կորատո գնացքների բախում, ուղևորափոխադրող 2 գնացքների բախում Բարի-Բարլետա մենուղի ճանապարհին՝ Իտալիայի Անդրիա և Կորատո քաղաքների միջև 2016 թվականի հուլիսի 12-ին։ Զոհվեց 27 մարդ, 50-ը՝ հոսպիտալացվեց։
Ուղեգծի հատվածը սպասարկում է Ferrotramviaria երկաթուղային ընկերությունը։


== Բախում ==
Բախվող գնացքներն են Stadler FLIRT (ETR-340 և Alstom ELT-200 (Coradia)։ Առաջին գնացքը շարժվում էր Անդրիայից հարավ-արևելք, մյուսը՝ ուղևորվել էր Կորատո քաղաքից հյուսիսարևմտյան ուղղությամբ։ Բախման պահին 2 գնացքներն էլ ընթանում էին մեծ արագությամբ։ Գնացքների առջևի՝ ETR-340 և ELT-200 վագոնները դուրս եկան ռելսերից։
Բախումը տեղի ունեցավ գյուղական բնակավայրում՝ ձիթենու պուրակի մոտ։ Եղանակը բախման պահին տաք էր և արևոտ։


=== Փրկարար գործողություն ===
Աղետի վայրում կազմավորվեց դաշտային հոսպիտալ։


== Արձագանք ==
Իտալիայի վարչապետ Մատեո Ռենցին ընդհատեց իր այցը Միլան և վերադարձավ մայրաքաղաք։


== Հետաքննություն ==
Ներկայումս հետաքննությունը շարունակվում է, աղետի պատճառը պարզվում է։ Ենթադրվում է, որ բախումը տեղի է ունեցել մեքենավարների սխալի կամ էլ երկաթուղու ազդանշանային համակարգի խափանման պատճառով։ Գնացքներից մեկի սև արկղը հանվել է։


== Ծանոթագրություններ ==


== Արտաքին հղումներ ==
Timetable of Bari–Barletta railway. Valid from 20 June 2016
Picture of ELT 200 with comments by railfan from Bari with information about units running numbers that have been crashed
Feuer frei!

Feuer Frei! (հայերեն՝ Ֆոյըր ֆղայ, թարգմանվում է որպես «կրա՛կ բացել»), գերմանական Rammstein ինդաստրիալ-մետալ խմբի երգն է իրենց երրորդ «Mutter» ալբոմից։ Խմբի թվով 13-րդ սինգլն է։ Թողարկվել է 2002 թ. հոկտեմբերի 14-ին Մոթոռ Մյուզիք լեյբլի կողմից։ Առաջին անգամ երգը կենդանի հնչողությամբ կատարվել է 2000 թվականին «Punk» աշխատանքային վերնագրով։ Տեսահոլովակի պրեմիերան կայացել է 2002 թ. սեպտեմբերին։ Երգն ընտրվել է «XXX» ֆիլմի սաունդթրեկ։ Գերմանիայի չարթում սինգլը զբաղեցրել է 33-րդ, իսկ Մեծ Բրիտանիայում՝ 35-րդ հորիզոնականները։
Շվեդական Sabaton մետալ խումբը 2012 թվականին ձայնագրել է երգի քավեր տարբերակը։ Կատարումը տեղ է գտել խմբի Carolus Rex ալբոմում։


=== Երգացանկ ===
CD MAXI-SINGLE։Feuer Frei! (Album Version) – (3։08)
Feuer frei! (Rammstein Vs. Junkie XL remix) – (4։10)
Feuer frei! (Rammstein remix 130) – (3։44)
Feuer frei! (Rammstein remix 95) – (3։34)
Du hast (Cover Version by Battery) – (4։41)
Bück dich (Cover Version by Battery) – (3։39)2-TRACK CD-SINGLE։Feuer Frei! (Album Version) – (3։08)
Feuer frei! (Rammstein Vs. Junkie XL remix) – (4։10)DVD SINGLE (UK-VERSION)։PART 1։Feuer Frei! (Album Version) – (3։08)
Mutter (Radio Edit) – (3։40)
Kokain – (3։09)
Feuer Frei! (Video) – (3։08)
Interview (On the set of Sonne) – (2։00)PART 2։Feuer Frei! Video – (3։08)
Interview (The early days discussed) – (2։00)
Du hast (Cover version by Battery) – (4։41)
Bück dich (Cover version by Battery) – (3։39)
Photo GalleryPART 3։Feuer Frei! (Rammstein vs. Junkie XL Remix) – (4։10)
Mutter – (4։28)
Feuer Frei! (Rammstein Remix) – (3։34)
Interview (On the set of Ich Will) – (2։00)
Photo Gallery


== Ալբոմը ձայնագրել են ==
Թիլլ Լինդեման - վոկալ
Ռիխարդ Քրուսպե - կիթառ (սոլո)
Պաուլ Լանդերս (Paul Landers) - կիթառ (ռիթմ)
Քրիստիան «Ֆլակե» Լորենց - ստեղնաշար
Քրիստոֆ «Դում» Շնայդեր - հարվածային
Օլիվեր Ռիդել- բաս կիթառ


== Ծանոթագրություններ ==
Աստերոիդների ցանկ (218501-218600)

Աստերոիդների ցանկ (218401-218500)  • Աստերոիդների ցանկ  • Աստերոիդների ցանկ (218601-218700)
 Աստերոիդների ցանկ (218401-218500)  • Աստերոիդների ցանկ  • Աստերոիդների ցանկ (218601-218700)
Եդդի Կարդաշ (այլ կիրառումներ)

Եդդի Կարդաշ, կարող է վերաբերել՝

Եդդի Կարդաշ - լեռ Լեռնային Կիլիկիայում, Զեյթունի շրջանում
Եդդի Կարդաշ - աղբյուր Լեռնային Կիլիկիայում, Զեյթունի շրջանում
Խեցգետին (համաստեղություն)

Խեցգետին, կենդանակերպի տասներեք համաստեղություններից մեկը։ Իր սիմվոլն է Յունիկոդ՝ ♋։ Խեցգետինը փոքր է, և իր աստղերը նվաղ են։ Այն գտնվում է Երկվորյակների արևելքում, Առյուծի արևմուտքում, Լուսանի հարավում և Փոքր Շան և Հիդրայի հյուսիսում։ Արեգակն այստեղ է ժամանում հուլիսի 19-ին և մեկնում օգոստոսի 9-ին։
Խեցգետնում են գտնվում երկու Մեսյե առարկա՝ M44 և M67 բաց աստղաբույլերը, ինչպես նաև NGC 2775 գալակտիկան։


== Դիրքը ==
Երկնքում Խեցգետին համաստեղությունն առաջին փորձից հեշտ չէ գտնել, քանի որ դրա կազմում 4m-ից պայծառ աստղ չկա։ Դա կարելի է անել «հարևանների» օգնությամբ։ Այսպես, եթե ուղիղ գծով իրար միացնենք Ռեգուլ (α Leo), Պրոցիոն (α CMi) և (β Gem) աստղերը, ապա կստացվի մի հավասարասրուն եռանկյուն, որի ներսում համարյա ամբողջովին «տեղավորվում է» Խեցգետնի մարմինը։


== Աղբյուրներ ==
Ներսիսյան Սերգեյ (2000)։ «Համաստեղություններ»։ Աստղալից երկինք (52 ed.)։ Երևան: «ԴԱՐ»։ էջ 74։ ISBN 99930-845-1-4 


== Ծանոթագրություններ ==
Սվետիցա (այլ կիրառումներ)

Սվետիցա, կարող է վերաբերել՝

Սվետիցա - գետ Ռուսաստանում, Գորոդիշնայի վտակը
Սվետիցա - գետ Ռուսաստանում, Լուդոգայի վտակը
Սվետիցա - գետ Ռուսաստանում, Կոստրոմայի վտակը
Վաղավեր (Ջուղայի շրջան)

Անվան այլ կիրառումների համար տե՛ս՝ Վաղավեր (այլ կիրառումներ)Վաղավեր (այժմ կոչվում է՝ ադրբ.՝ Boyəhməd - Բոյահմեդ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։


== Պատմություն ==
Վաղավեր գյուղը գտնվում էր պատմական Մեծ Հայքի Սյունիք նահանգի Երնջակ գավառում՝ Գուգավանք գյուղից 3.5-4 կմ հարավ, Երնջակ գետի ձախ կողմում՝ բարձրագագաթ լեռներով շրջապատված ձորակւմ։
Հայերը գյուղը լքել են 19-րդ դարի սկզբին։ 1965 թվականին գյուղը բնակեցվել է ադրբեջանցիներով։


== Հւշարձան ==
Գյուղը ունեցել էր եկեղեցի, որի հետքերը դեռ երևւմ էին 20-րդ դարի վերջերին։


== Կրթություն ==
Ներկայումս գյուղում գործում է տարրական դպրոց


== Ծանոթագրություններ ==
Աստերոիդների ցանկ (278201-278300)

Աստերոիդների ցանկ (278101-278200)  • Աստերոիդների ցանկ  • Աստերոիդների ցանկ (278301-278400)
 Աստերոիդների ցանկ (278101-278200)  • Աստերոիդների ցանկ  • Աստերոիդների ցանկ (278301-278400)
Ալ-Մինյա (մուհաֆազա)

Անվան այլ կիրառումների համար տե՛ս՝ Լուքսոր (այլ կիրառումներ)Ալ-Մինյայի մարզ (արաբ․՝ المنيا‎‎), Եգիպտոսի Արաբական Հանրապետության 29 մուհաֆազաներից մեկը։ Ալ-Գիզայի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ազատ ելք չունի։ Համարվում է մարդկային քաղաքակրթության և հնագիտության կարևոր օբյեկտ։
Մաուֆազան զբաղեցնում է 32 279 կմ² տարածք և համարվում է խոշորագույն վարչական միավորներից մեկը երկրի ներսում։ Համարվում է Եգիպտոսի Արաբական Հանրապետության զբոսաշրջային գլխավոր մարզերից մեկը։


== Վարչական բաժանում ==
Մաուֆազան իր հերթին բաժանված է 9 շրջանների, որոնցից մի քանիսը ունեն քաղաքային կարգավիճակ։ 9 շրջաններն իրենց հերթին բաժանված են 346 գյուղական և 1429 այլ փոքր բնակավայրերի.

Նոր Մինյա (արաբ․՝ المنيا الجديدة‎‎)
Աբու Կուրկաս (արաբ․՝ أبو قرقاص‎‎‎)
Կիրդասի (արաբ․՝ إيثاكا‎‎)
Յենի Մազար (արաբ․՝ بني مزار‎‎)և այլն


== Բնակչություն ==
2014 թվականի տվյալներով մաուֆազայի ընդհանուր բնակչությունը կազմում է 4 607 000 մարդ։ Այդ ցուցանիշով այն գրավում է 5-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 32 279 մարդ/կմ²։
Հիմնական բնակիչները արաբներն են, որոնք իսլամի դավանողներ են։ Մյուս խոշոր ազգային փոքրամասնություններն են բեդվիններն ու նուբիացիները։
Ալ-Մինյայի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։


== Ծանոթագրություններ ==


== Նշումներ ==
Վիլար Պելիչե

Վիլար Պելիչե (իտալ․՝ Villar Pellice ) կոմունա Իտալիայում, Պիեմոնտ նահանգի Թուրին գավառում։
Բնակչությունը՝ 1.195 մարդ (2008 թվականի տվյալներով)։ Բնակչության խտությունը՝ 20 մարդ/կմ²։ Տարածքը՝ 60 կմ²։ Փոստային ինդեքս՝ 10060։ Հեռախոսային կոդ՝ 0121։
Բնակավայրի հովանավորն է համարվում սուրբ Մավրիկիոսը։ Տոնը նշվում է սեպտեմբերի 22-ին։


== Ժողովրդագրություն ==
Բնակչության թվաքանակի փոփոխությունները.
Նորայր Ժամհարյան

Նորայր Ռուբենի Ժամհարյան (մայիսի 22, 1949(1949-05-22), Երևան, Հայկական ԽՍՀ, ԽՍՀՄ), հայ կոմպոզիտոր, բլուլահար, դուդուկահար, Հայաստանի մշակույթի վաստակավոր գործիչ։


== Կենսագրություն ==
Նորայր Ժամհարյանը ծնվել է 1949 թվականին։ Շվի նվագել է 15 տարեկան հասակից։ Նվագել է Գուրգեն Հովումյանի ղեկավարած Պիոներների քաղաքային պալատի փողային նվագախմբում։ Դպրոցն ավարտելուց հետո ընդունվել է Երևանի թեթև արդյունաբերության տեխնիկում և միանգամից հայտնվել տեխնիկումի ժողգործիքների անսամբլում։ Նվագախմբի ղեկավար Կարլեն Միրզոյանի միջնորդությամբ տեղափոխվել է Հայհամերգի նորաստեղծ անսամբլ, որի կազմում շրջագայել է բազմաթիվ երկրներով, այդ թվում Մավրիտանիա, Հնդկաստան ու Մադագասկար։ Հավասարապես տիրապետում է մի քանի գործիքների՝ շվի, դուդուկ, զուռնա, բլուլ։ 1981 թվականին ընդունվել է Երևանի Կոմիտասի անվան պետական կոնսերվատորիայի ժողովրդական նվագարանների բաժին՝ Խաչատուր Ավետիսյանի դասարան։ Ուսումն ավարտելուց հետո դասավանդել է բլուլի կատարողական արվեստ։ Հետագայում դարձել է նորաստեղծ Հայաստանի պետական ժողովրդական գործիքների անսամբլի մենակատար։
Շրջագայել է աշխարհի 39 երկրներում, դարձել է համամիութենական երաժշտական մրցանակների եռակի դափնեկիր։ 1986 թվականից ղեկավարել է Ժողովրդական ստեղծագործության գիտամեթոդական կենտրոնում բացված «Կռունկ» պարային անսամբլի երաժշտական մասը։
1999-2013 թվականներին եղել է Հայաստանի Ազգային նվագարանների երաժշտական դպրոցի տնօրենը։ Դասավանդում է Երևանի Արմեն Տիգրանյանի անվան երաժշտական դպրոցում։
Գրել է բազմաթիվ երգեր Ֆլորա Մարտիրոսյանի, Սուսաննա Սաֆարյանի, Համլետ Գևորգյանի, Արման Հովհաննիսյանի և այլ երգիչների համար։ 1979 թվականին ձայնագրվել է նաև «Ձորի Միրոն» գեղարվեստական ֆիլմում։


== Ընտանիք ==
Շեփորահար Ռուբեն Ժամհարյանի որդին է։ Դուստրը երգիչ, պարուհի Թամարա Ժամհարյանն է։


== Ծանոթագրություններ ==


== Արտաքին հղումներ ==
Նորայր Ժամհարյանի երգերը Երգ Երգոցում
Նոր սերունդ (ամսագիր, Աթենք)

Անվան այլ կիրառումների համար տե՛ս՝ Նոր սերունդ (այլ կիրառումներ)Նոր սերունդ, մարզական պատկերազարդ ամսագիր։ Լույս է տեսել 1926-1929 թվականներին, Աթենքում։ Խմբագիր՝ Ա. Տեր-Հակոբյան։ Շարունակել ՝ հունահայ մարզական պարբերականների ավանդույթները, լուսաբանել Հայաստանի և այլ երկրների մարզական կյանքը, ներկայացրել հայ անվանի մարզիկներին։ Հանդեսն անդրադարձել է անտիկ աշխարհի մարզական պատմությանը, նշել սպորտի ազդեցությունը հին հունական արվեստտի վրա։ Կարևորել է սպորտի դաստիարակչական և առողջապահական բնույթը, այդ առնչությամբ տպագրել անվանի բժիշկների ու մանկավարժների հոդվածներ։
Վեիսյեռվե (գյուղ, Տառվաստու շրջան)

Վեիսյեռվե (էստ․՝ Veisjärve), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բարբրո Ալվինգ

Բարբրո Ալվինգ (շվեդերեն՝ Barbro Alving, հունվարի 12, 1909(1909-01-12), Ուփսալա, Շվեդիա - հունվարի 22, 1987(1987-01-22), Ստոկհոլմ), շվեդ լրագրող, գրող և ֆեմինիստ։ Հաճախ տպագրվել է Bang կեղծանվամբ։


== Կենսագրություն ==
Բարբրո Ալվինգը ծնվել է Ուփսալայում 1909 թվականին և եղել է գրող Ֆաննի Ալվինգի ու սկանդինավյան լեզուների և գրականության ուսուցիչ Յալմար Ալվինգի կրտսեր դուստրը։ Երբ Բարբրոն 7 տարեկան էր, ընտանիքը տեղափոխվել է Ստոկհոլմ։ Այնտեղ Բարբրոն ընդունվել է Whitlockska samskolan դպրոց, որն ավարտել է 1928 թվականին։
1928-1931 թվականներին Բարբրոն աշխատել է որպես խմբագիր-քարտուղար Idun շաբաթաթերթում, իսկ 1934-1959 թվականներին` լրագրող Dagens Nyheter օրաթերթում։ 27 տարեկանում նա ռեպորտաժներ է վարել Բեռլինի 1936 թ. Օլիմպիական խաղերից և Իսպանիայի քաղաքացիական պատերազմ։ Dagens Nyheter-ի հանձնարարությամբ եղել է Խորհրդա-ֆիննական պատերազմում, ռեպորտաժներ է արել գերմանական զորքերի կողմից Նորվեգիայի օկուպացիայի, 1956 թվականի հունգարական ապստամբության ժամանակ։ Որպես օտարերկրյա թղթակից` նա մի քանի տարի շարունակ մեկնել է ԱՄՆ, Վիետնամ, Աֆրիկա, Հեռավոր Արևելք։
Դառնալով պացիֆիստուհի` Բարբրո Ալվինգն ընդունել է կաթոլիկություն։ 1950-ականներին նա մասնակցել է Շվեդիայի կողմից միջուկային զենք ձեռք բերելը կանխելու արշավին։ Քանի որ Dagens Nyheter-ի գլխավոր խմբագիրը շվեդական միջուկային ծրագրի կողմնակից էր, Բարբրոն հեռացել է թերթից և տեղափոխվել Vecko-Journalen շաբաթաթերթ։ Քաղաքացիական պաշտպանության միջոցառման մասնակցելուց հրաժարվելու պատճառով նա մեկ ամսով բանտարկվել է Ստոկհոլմի Լոնգհոլմեն բանտում, որտեղ գտնվելու մասին 1956 թվականին գրել է Dagbok från Långholmen («Լոնգհոլմի օրագրեր») գիրքը։
Բարբրո Ալվինգը տպավորված էր գրող Էլին Վագների գործունեությամբ և նրա մահից հետո` 1949 թվականին, սկսել էր նյութեր հավաքել նրա կյանքի մասին, որոնք հետագայում տպագրվել են Ուլլա Իսակսոնի և Էրիկ Յալմար Լինդերի կողմից գրված Վագների կենսագրության մեջ։
Բարբրոն մի քանի գիրք է գրել, որոնց թվում եղել են նրա թերթերի սյունակները «Käringen mot strömmen» («ամեն ինչ հակառակ անել») կեղծանվամբ. դրանք հրատարակվել են 1946-1973 թվականներին։ Նա նաև գրել է մի քանի սցենար։
1975 թվականին Բարբրո Ալվինգը պարգևատրվել է Իննի Հասարակություն հեղինակավոր մրցանակով։ Ի պատիվ Բարբրոյի է կոչվում ֆեմինիստական Bang ամսագիրը։


== Անձնական կյանք ==
Բարբրո Ալվինգը չի ամուսնացել։ Նա պատկերազարդող և նկարիչ Բիրգեր Լունդկվիստից 1938 թվականին դուստր է ունեցել` Մոդ Ֆանի Ալվինգը, որն ավելի հայտնի է որպես Ռուֆֆա Ալվինգ Օլին։ Բարբրոն Աննա Լաուրա Սյոկրոնայի (Anna Laura Sjöcrona) և դստեր հետ ապրել է ավելի քան 40 տարի` մինչև իր մահը` 1987 թվականին։ Մոր մահից հետո Ռուֆֆա Ալվինգ Օլին հավաքել և հրապարակել է նրա նամակները և նոթագրությունները։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Stenborg, Elisabeth Som det verkligen var - Barbro Alving (Bang) i dagböcker och brev(շվեդ.) // HumaNetten : tidning. — School of Humanities, Linnaeus University. — № 8. — ISSN 1403-2279.
«Bang och världshistorien», 2008 film about Barbro Alving as a war correspondent by Maj Wechselmann. In Swedish. Shown on Sveriges Television program K Special on 30 December 2008 and 4 January 2009.
Լյուքսեմբուրգի ֆուտբոլի առաջնություն 1970-1971

Լյուքսեմբուրգի ֆուտբոլի առաջնություն 1970-1971, Լյուքսեմբուրգի 57-րդ ֆուտբոլի առաջնությունը։ Մրցաշարի չեմպիոն է դարձել «Ունիոն Լյուքսեմբուրգը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Mr. President

Mr. President, գերմանական Եվրոդանս ոճի երաժշտական խումբ։ Հայտնի է 1996 թվականի «Coco Jambo» հիթով։


== Սկավառակագրություն ==


=== Ալբոմներ ===
1995։ Up'n Away - The Album
1996։ We See the Same Sun
1997։ Mr. President (U.S. only)
1997։ Nightclub
1998։ Happy People
1999։ Space Gate
2004։ Forever and One Day
2000։ A Kind Of… Best!
2000։ Golden Super Hits
2007։ The Singles Collection
2009։ LayZee - Your Love Remixes (Vö 30. März 2009 Digital & als Maxi Single)


== Հղումներ ==
Պաշտոնական կայքէջ
Պաշտոնական կայքէջ (երկընտրանք) Archived 2012-02-09 at the Wayback Machine.
Նովոպետրովկա (գյուղ, Պետրովսկի շրջան)

Անվան այլ կիրառումների համար տե՛ս՝ ՆովոպետրովկաՆովոպետրովկա (ուկրաիներեն՝ Новопетрівка), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Նովոպետրովկա գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վշչիժ

Վշչիժ (ռուս.՝ Вщиж), գյուղ Ռուսաստանի Բրյանսկի մարզի Ժուկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոս Տիլոս

Լոս Տիլոս (իսպ.` Club de Rugby Los Tilos), արգենտինական ռեգբիի ակումբ Բուենոս Այրես պրովինցիայի Լա Պլատա քաղաքից։ Ակումբը հիմնադրվել է 1944 թվականին։ Ակումբը իր տնյիան հանդիպումներն անցկացնում է  «Բառիո Օբրերո» մարզադաշտում։ Հանդես է գալիս «Տորնեո դե լա ՈՒՐԲԱ» առաջնությունում։


== Ծանոթագրություններ ==


== Արտաքին հղումներ ==
Պաշտոնական կայքը Archived 2014-02-25 at the Wayback Machine.
Սամվել Թադևոսյան (այլ կիրառումներ)

Սամվել Թադևոսյան անուն-ազգանունը կարող է վերաբերել հետևյալ անձանց.

Սամվել Գեորգիի Թադևոսյան - ՀՀ պետական գործիչ, 2012-2014 թթ. ՀՀ քաղաքաշինության նախարար։
Սամվել Եփրեմի Թադևոսյան - իրավաբան, Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի դատավոր։
Ֆրեշվիլեր

Ֆրեշվիլեր (ֆր.՝ Frœschwiller), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 531 մարդ, բնակչության խտությունը` 92.35 մարդ/կմ²: Բնակավայրը զբաղեցնում է 5.75 կմ² տարածք:


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 45 կմ հյուսիս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 344 աշխատունակ (15-64 տարեկան)  բնակիչ, որոնցից ակտիվ էին 256-ը, իսկ ոչ ակտիվները` 88: Ակտիվության ցուցանիշը կազմում է 74,4 %: 256 աշխատունակ մարդկանցից աշխատել է 234 անձ (132 տղամարդ և 102 կին): Գործազուրկ են եղել 22 անձ (13 տղամարդ և 9 կին): 88 անաշխատունակներից 25-ը եղել են աշակերտներ կամ ուսանողներ, 25-ը` թոշակառուներ, իսկ 38-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վահե Գոդել

Վահե Գոդել (ֆր.՝ Vahé Godel, օգոստոսի 16, 1931(1931-08-16), Ժնև, Շվեյցարիա), շվեյցարացի ֆրանսագիր բանաստեղծ, թարգմանիչ։ 
Հայրը շվեյցարացի լեզվաբան-հայագետ Ռոբեր Գոդելն է, մայրը՝ բնիկ պոլսեցի հայուհի Մելինե Փափազյանը։


== Կենսագրություն ==
Ավարտել է Ժնևի համալսարանի պատմագիտական ֆակուլտետը (1955)։ 1954 թվականին հրատարակել է «Խայթոցներ» անդրանիկ գիրքը։ Հեղինակ է շուրջ երկու տասնյակ բանաստեղծական ժողովածուների. «Մարդը մարդկանց մեջ» (1958, արժանացել է Պրահայի միջազգային ուսանողական միության մրցանակին), «Մասնավոր նշաններ» (1969), «Վառվող մոխիրներ» (1970), «Կտրած ստվերներ» (1974), «Փոշիներ» (1977), «Հայկական թղթեր» (1979), «Իրողություն և շարժում» (1983), «Ոսկե ժամ» (1985), «Բնական սահմաններ» (1986), «Ձայն Հայաստանին» (1987) և այլն։ 1967 թվականին գրված «Հայաստան» պոեմը նվիրված է Մեծ եղեռնի 50-ամյակին։ Թարգմանել և ֆրանսերեն առանձին ժողովածուներով լույս է ընծայել Գրիգոր Նարեկացու, Նահապետ Քուչակի, Դանիել Վարուժանի երկերը։ «Ձայն Հայաստանի» ժողովածուով ներկայացրել է հայ բանաստեղծության ծաղկաքաղ։ Գրել է հոդվածներ, ուղեգրություններ, գրախոսականներ` նվիրված Հայաստանին, հայ գրականությանը։ Հայ քերթության լավագույն էջերը՝ գողթան երգերից մինչև նոր գրականություն, Գոդելի թարգմանությամբ լույս են տեսել ֆրանսերեն, հաղորդվել են շվեյցարական ռադիոյով։
Եղբայրը՝ Արմեն Գոդելը, դերասան և ռեժիսոր է։


== Ստեղծագործական առանձնահատկություն ==
Գոդելի ստեղծագործության մեջ նկատվող հայկականությունը գալիս է ոչ միայն «մայրական ճյուղից»։ Փոքրուց տան մեջ հայերենը ֆրանսերենի և մի շարք այլ եվրոպական լեզուներին հավասար խոսվել է։ Իր պոեզիայի, գրականության շեշտված հայկականության մասին Գոդելը խոսել է բազմիցս, իր տարբեր հարցազրույցներում, հոդվածներում անդրադառնում է իր «երկրորդ էությանը», ինչպես անվանում է ինքը։ Իր պոեզիան նա համարում է երկու էությունների՝ շվեյցարական և հայկական, մշտական փնտրտուք, մշտական միացում-կորուստ։


== Ծանոթագրություններ ==


== Արտաքին հղումներ ==
Bibliomonde Archived 2014-01-25 at the Wayback Machine.
Վահե Գոդելի բանաստեղծություններից «Գրանիշում»
Իսլանդական թատրոն

19-րդ դարի երկրորդ կեսից գործել են սիրողական թատերախմբեր։ 1897 թվականին ստեղծվել է Ռեյկյավիկի թատերական ընկերությունը, որ բեմադրել է իսլանդական խոշոր դրամատուրգներ Գ. Կամբանի, է. Կվարանի և ուրիշների պիեսները։ 1950 թվականին ընկերության բազայի վրա ստեղծվել է Ազգային թատրոնը, որտեղ տրվում են դրամատիկական և երաժշտական ներկայացումներ։
Նշանակալի երևույթ են Հ. Կ. Լաքսնեսի պիեսների բեմադրությունները։ Խաղացանկում են նաև Հ. Իբսենի, Բերնարդ Շոուի, Ա․ Ստրինդբերգի, Անտոն Չեխովի, Ալեքսեյ Արբուզովի և ուրիշների երկերը։ Թատերարվեստի գործիչներից են՝ Ի. Վոգեն, Լ. Պաուլսոնը, Խ. Բյոռնսոնը։
Կաղապար:Իսլանդիա-անավարտ
Սանտա Ֆլորենտինայի ամրոց

Սանտա Ֆլորենտինայի ամրոց (իսպ. Castillo de Santa Florentina), 11-րդ դարում կառուցված ամրոց Կանետ դե Մարում, Կատալոնիա, Իսպանիա։


== Պատմություն ==

Ամրոցը կառուցվել է հինավուրց հռոմեական վիլլայի հիմքի վրա Գուադիմիր դե Կանետի կողմից (ծնված 1204 թ.): 16-րդ դարում այն ընկել է Դիմաս Մոնտաների ձեռքը։ 1908 թվականին Ալֆոնսո 8-րդ արքան ամրոցի սեփականատեր է դարձնում Կանետի դուքս Ռամոն դե Մոնտաներին։
1910 թվականին ամրոցն ընդարձակվել և վերանորոգվել է ճարտարապետ Լուիս Դոմինիկ ի Մոնտաների նախագծով, իսկ ստացել է գոթական ճարտարապետության տարրեր Կարլս Ֆլոտաս ի Գալտեսի կողմից։
1998 թվականին «Architectural Digest» ամսագրի կողմից ամրոցը ճանաչվել է «Աշխարհի ամենագեղեցիկ տներից մեկը»։
Ամրոցը գրանցված է Մշակութային ժառանգության հուշարձանների ցանկում։
Այսօր այն մասնավոր սեփականություն է։ Տարածքում գործում է թանգարան, ինչպես նաև անցկացվում է դասական երաժշտության ամենամյա փառատոն։ Թանգարանում պահվում են 20-րդ դարի և ավելի վաղ կատալոնյան արվեստագետների գործեր։


== Պատկերասրահ ==

		
		
		
		


== Ծանոթագրություններ ==
"History of the Castle" Archived 2015-11-06 at the Wayback Machine.. Castell de Santa Florentina. Retrieved 31 July 2015.
"Castell de Santa Florentina". Base de datos de bienes inmuebles. Ministry of Education, Culture and Sport of Spain. Retrieved 31 July 2015.
http://variety.com/2015/film/global/games-of-thrones-more-spanish-locations-for-season-6-1201536764/


== Արտաքին հղումներ ==
Պաշտոնական կայք
Կամերատա Պիչենա

Կամերատա Պիչենա (իտալերեն՝ Camerata Picena), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 1917 մարդ (2008), բնակչության խտությունը՝ 165 մարդ/կմ²։ Տարածքը կազմում է 12 կմ²։ Փոստային ինդեքս՝ 60020։ Հեռախոսային կոդ՝ 071։


== Ժողովրդագրություն ==


== Համայնքի վարչակազմ ==
Հեռախոսահամար։ 071 9470310
Էլեկտրոնային փոստ։ comune.cameratapicena@provincia.ancona.it
Պաշտոնական կայք։ http://www.provincia.ancona.it/comuni/CamerataPicena/ Archived 2010-05-08 at the Wayback Machine.


== Արտաքին հղումներ ==
Բնակավայրի պաշտոնական կայք (իտալ.) Archived 2010-05-08 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ակսյոնովո (գյուղ, Տոմսկի շրջան)

Անվան այլ կիրառումների համար տե՛ս՝ ԱկսյոնովոԱկսյոնովո (ռուս.՝ Аксёново), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոսիտո Օկուբո

Եյսիտո Օկուբո (ճապ.՝ 大久保嘉人, հունիսի 9, 1982(1982-06-09), Ֆուկուոկա, Ճապոնիա), ճապոնացի ֆուտբոլիստ, Տոկիո ակումբի հարձակվող։ 2003-2014 թվականներին նա խաղացել է Ճապոնիայի ազգային հավաքականի կազմում՝  խաղալով 60 խաղ, որտեղ խփել է 6 գոլ։ Ճապոնիայի օլիմպիական հավաքականի կազմում մասնակցել են Աթենքում կայացած 2004 թվականի Օլիմպիական ամառային խաղերին։


== Ձեռքբերումներ ==
Ակումբային
 «Վոլֆսբուրգ»Գերմանիայի առաջնություն- 2008-2009ԱնձնականԱսիայի տարվա երիտասարդ ֆուտբոլիստ - 2003
Ջեյ Լիգայի լավագույն ռմբարկու (3) - 2013, 2014, 2015
Ջեյ Լիգայի խորհրդանշական հավաքականի անդամ (3) - 2013, 2014, 2015


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Վիրք

Վիրք (վրաց.՝ იბერია, լատ.՝ Iberia, հին հունարեն՝ Ἰβηρία), պատմական երկիր Հարավային Կովկասի կենտրոնական մասում։ Հարավից և հարավ-արևմուտքից սահմանակցում էր Մեծ Հայքին, արևմուտքից՝ Կողքիսին, հյուսիսից Ալանիային, արևելքից Աղվանքին։ Մայրաքաղաքներ են եղել Մցխեթը, Արմազը և Թբիլիսին։ Հունա-հռոմեական հեղինակների մոտ կոչվել է նաև Իբերիա։


== Անվանում ==
Մինչև մ.թ.ա. 3-2-րդ դարերում Իսպանիան ևս կոչվել է Իբերիա և անունների նմանություններից հույն և լատինական հեղինակները ենթադրել են, որ Կովկասի իբերները, այսինքն՝ վրացիները, առաջացել են Պիրենեյան թերակղզու իբերներից։ 19-րդ դարից սկսած առանց գիտական որևէ լուրջ կռվանի, որոշ հետազոտողներ ջանում են հիմնավորել այդ ենթադրությունը՝ առնչություններ որոնելով բասկերենի և վրացերենի միջև։


== Պատմություն ==
Կուր գետի հովտում՝ ցեղային միության հիմքի վրա, մ.թ.ա. IV-III դդ. սահմանագծում առաջացավ վաղ ստրկատիրական պետություն, որի հիմնադիրը, ըստ վրացական ավանդական պատմության, Քարթլիի տանուտեր Փառնավազն էր։ Բնակչության հիմնական զբաղմունքը երկրագործությունն ու անասնապահությունն էր։ Մայրաքաղաք Մցխեթայում, ինչպես նաև մյուս քաղաքներում զարգացած էին արհեստներն ու առևտուրը։
Արտաշես Ա-ն Վիրքից ազատագրում է զավթված և Երվանդունիների օրոք Երվանդյան Հայաստանի կազմի մեջ մտնող Գուգարք նահանգը և միացնում Մեծ Հայքին։ Տիգրան Մեծի ժամանակ Վիրքը եղել է Մեծ Հայքի գերիշխանության տակ։ Մ.թ.ա. 66 թ. Արտաշատի պայմանագրով դուրս է եկել հայկական գերիշխանությունից։ 387 թ. Մեծ Հայքի բաժանումից հետո Գուգարք նահանգը կցվել է Վիրքին և ստեղծվել Վրաց մարզպանությունը։ 337 թվականին քրիստոնեությունը հայտարարվեց պետական կրոն։
Ծիսակատարության լեզուն հունարենն ու ասորերենն էին, օգտագործվող այբուբենը՝ հունականն ու ասորականը։ Վահանանց պատերազմի ժամանակ հայ-վրացական զորքերը Ճարմանայի դաշտում ծանր պարտություն կրեց պարսկական զորքից։ 862-1022 թվականներին Վիրքը եղել է Հայ Բագրատունիների տերության մեջ։ Սելջուկյան արշավանքների և տիրապետության ժամանակ զգալի թվով հայեր գաղթել են Վրաստան։
Վիրքը իր հզորության գագաթնակետին է հասել Դավիթ Շինարար թագավորի օրոք։ Վրաց Թամար թագուհին հայ-վրաց. զորքրով Զաքարե և Իվանե եղբայրների օգնությամբ ազատագրել են Հայաստանի բազմաթիվ շրջաններ։ 1199 թ. վերջնական ազատագրվում է Բագրատունյաց Հայաստանի սիրտ Անին։ Ազատագրած տարածքները տրվեցին հիմնականում Զաքարյաններին։ Վրաց Բագրատունիների թագավորությունը ավարտվեց 1801 թվականին, երբ Վրաստանի զգալի մասը անցավ Ռուսաստանի տիրապետության տակ։ Վիրքի տարածքում այժմ Վրաստանն է։


== Տես նաև ==
Վրաստան
Վրաց Բագրատունիներ
Վրաց մարզպանություն
Օուս

Օուս (ռուս.՝ Оус), գյուղ Ռուսաստանի Սվերդլովսկի մարզի Իվդել քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 1666 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պամիե

Պամիե (ֆր.՝ Pamiers), քաղաք Ֆրանսիայի Միջին Պիրենեյան մարզի Արյեժ գավառում։
Քաղաքում կա XVII դարի գոթական եկեղեցի աշտարակով, հին աբբայության (ֆր.՝ Frédelas) ավերակներ, ֆաբրիկաներ և գործարաններ։
Համայնքի INSEE կոդ՝ 09225։


== Բնակչություն ==
Համայնքի բնակչությունը 2008 թվականին կազմում էր 15 744 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պամիե» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-27
Զապոլյարնի շրջան

Զապոլյարնի շրջան (ռուս.՝ Заполярный район), մունիցիպալ շրջան Ռուսաստանի Դաշնության Նենեցյան ինքնավար օկրուգում։
Ստեղծվել է 2005 թվականին։ Վարչական կենտրոնը՝ Պոսյոլոկ Իսկատելեյ։


== Աշխարհագրություն ==
Շրջանի տարածքի մակերեսը կազմում է 170000 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 19877 մարդ։ Բնակչության խտությունը կազմում էր 0,12 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(4919) Վիշնեվսկայա

(4919) Վիշնեվսկայա (անգլ.՝ Vishnevskaya), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 19-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,271498 ա. մ., առավելագույնը մոտենում է 1,7225 ա. մ. հեռավորության վրա և հեռանում 2,8205 ա. մ.։ Արեգակի շուրջ մեկ ամբողջական պտույտ է կատարում 1250,45 երկրային օրվա ընթացքում, իր ուղեծրով շարժվելով միջինում 0,287896 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4919) Վիշնեվսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրասնի Կուտ (Օկտյաբրսկի շրջան)

Անվան այլ կիրառումների համար տե՛ս՝ Կրասնի Կուտ (այլ կիրառումներ)Կրասնի Կուտ (ռուս.՝ Красный Кут), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կրասնոկուտովսկովո գյուղական համայնքի կազմի մեջ։
Աբխազիայի յոթ սրբավայրեր

Աբխազիայի յոթ սրբավայրեր (աբխ.՝ Абжьныха), աբխազական ավանադական կրոնի կողմից սրբավայր համարվող յոթ վայրեր Աբխազիայի տարածքում։ Աբխազիայի յոթ սրբավայրերը պաշտվում են էթնիկ աբխազների, այդ թվում՝ քրիստոնյա և իսլամադավան մեծամասնության կողմից։
Ամեն սրբավայրը ունի իր քրմականա տոհմը։ Օրինակ, Դիդրիպշնիխա սրբավայրի քրմական տոմհն է գյուղացիական Չաչբա ազգը Գուդաութի շրջանի Աչանդարա գյուղից, իսկ Լիխնիխա սրբավայրի տոհմն է ազնվական Շակրիլ ազգը։
Բացի այդ պատմականորեն համաաբխազական յոթ սրբավայրերի համարյա ամեն աբխազական տոհմն ունի իր սեփական փոքր սրբավայրը (աբխ.՝ ажьыра), որը որպես կանոն ցեղային աղոթավայր է։
Աբխազների պատկերացումների համաձայն, սրբավայրի արջև ստածը շուտով պատժվելու է գերագույն ուժերի կողմից և հենց այդ պատճառով Աբխազիայի իրավապաշտպան մարմինները երբեմն օգտագործում են այդ սրբավայրերը որպես դատաստանի վայր։
Գլխավոր սրբավայրն է համարվում Դիդրիպշը։ 1990-ականների կեսերից հանդիսավոր կերպով կրկին վերսկսվել են աղոթքներ ասել Լաշկենդար լեռան վրա։
Երբեմն պետության առաջին անձինք էլ են մասնակցում աղոթքներին։ 1992 թվականին վրաց-աբխազական պատերազմի ժամանակ Դիդրիպշնիխա լեռան վրա աղոթք է անցկացրել նախագահ Վլադիսլավ Արձինբան, սրբավայրից հովանավորություն և պաշտպանություն խնդրելով Աբխազիայի համար։
2012 թվականի օգոստոսի 3-ին Սուխումում սահմանադիր ժողովի ընթացքում վերստեղծվել է Աբխազիայի քրմերի խորհուրդը։


== Ծանոթագրություններ ==


== Գրականություն ==
Крылов А.Б. Религия и традиции абхазов. — М, 2001.
Ֆրանչեսկո Ռիվոլա

Ֆրանչեսկո Ռիվոլա (իտալերեն՝ Francesco Rivola (1570, Միլան, Միլանի դքսություն - 1655), 16-րդ դարի վերջի -17-րդ դարի առաջին կեսի իտալացի կանոնիկոս, լեզվաբան-հայագետ։ Եղել է Միլանի Ամբրոսյան դպրոցի դասախոս-հայագետը։
1621 թվականին Ամբրոսյան դպրոցի տպարանում լույս է տեսել հայերեն առաջին տպագիր բառարանը՝ Ռիվոլայի «Բառագիրք Հայոց. Dictionarium armeno-latinum» («...Բառարան հայ-լատինական») գիրքը, որի հիմնական բառացանկը հեղինակը կազմել է իրեն անձամբ ծանոթ ջուղայեցի վաճառական հայերի բառապաշարից, ինչպես նաև Սուլթանշահ Թոխատեցուց, ով Հռոմ էր ժամանել 1564 թվականին Միքայել Ա կաթողիկոսի հրամանով։ Դրանով է պայմանավորված է բառարանի ավելի աշխարհաբար-խոսակցական, քան գրաբար բնույթը։
Պարունակում է մոտ 11000 բառ, որտեղ կան նաև հատուկ անուններ։ Տրված են հայերեն գրաբառի զանազան ձևերը (մասամբ՝ հոլովում, խոնարհում, հոգնակի թվի կազմություն և այլն), ոճական կիրառությունները են։ 1624 թվականին նույն տեղում տպագրվել է Ռիվոլաի լատիներեն երկրորդ աշխատությունը՝ «Հայկական քերականություն»-ը, որը նույնպես առաջինն էր իր տեսակի մեջ։ Այն կառուցված է վերածնության շրջանում տարածված գործնական քերականությունների օրինակով, բաղկացած է 4 գրքից, քննության են առնված հայկական տառերը՝ ըստ ձևի, անվան և արժեքի (հնչյունաբանություն, ուղղագրություն, ուղղախոսություն), անվան և դերանվան քերականական կարգերը, բայի քերականական հատկանիշները, արված են դիտողություններ հայերենի շարահյուսության վերաբերյալ։
Ռիվոլան անդրադարձել է գոյականների, բայերի և ածականների կապակցությանը, սպասարկու բառերի գործածությանը, տրվել բառակազմական տեղեկություններ ևն։ Ֆրանս, կրոնական, քաղաքական ազդեցությունն Արևելքում, մասնավորապես Հայաստանում, տարածելու նպատակով կարդինալ Ա. Ռիշեչյեի հրամանով և ծախսով Ֆրանսիայում առաջին անգամ ձուլվել են հայկական տառեր, և Ռիվոլաի վերոհիշյալ գործերը երկրորդ անգամ տպագրվել են Փարիզում, 1633 թվականին։ Ռիվոլաի բառարանն ու քերականությունը կարևոր նյութ են պարունակում հայոց լեզվի պատմության ուսումնասիրման համար։


== Ծանոթագրություններ ==
Գացկո (համայնք)

Անվան այլ կիրառումների համար տե՛ս՝ Գացկո (այլ կիրառումներ)Գացկո համայնք (սերբ.՝ Општина Гацко), համայնք Բոսնիա և Հերցեգովինայի Սերբական Հանրապետություն վարչական կազմավորման հարավարևելյան հատվածում։ Վարչական կենտրոնը համարվում է Գացկո քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 9734 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 71 բնակավայրեր, որոնց թվում է Գացկո քաղաքը։


== Ծանոթագրություններ ==
Pop Is Dead

Pop Is Dead, երգ բրիտանական Ռեդիոհեդ ալտերնատիվ ռոք խմբի կողմից։ Թողարկվել է որպես ոչ ալբոմային սինգլ 1993 թվականի մայիսի 10-ին՝ իրենց դեբյուտային Creep սինգլի և Pablo Honey դեբյուտային ալբոմի թողարկումից մի քանի ամիս անց։
"Pop Is Dead"-ը հասել է 42-րդ հորիզոնականին Մեծ Բրիտանիայի սինգլների վարկանշային աղյուսակում 1993 թվականի մայիսին։ Երգը հետագայում ընդգրկվել է Pablo Honey ալբոմի երկու խմբագրումների մեջ։


== Բառերը ==
Երգի վերնագրային հատվածը՝ Pop Is Dead արտահայտությունը, նվագում է կիթառահար Ջոնի Գրինվուդը խրոմատիկ ռիֆի տեսքով։ Ինչպես նախորդ երգը՝ "Anyone Can Play Guitar"-ը, այս երգը նույնպես քննադատում է մեդիան, ձայնագրման ստուդիաները և փոփ երաժշտությունը, ինչպես նաև ռոք մամուլը և ընդհանուր երաժշտական բիզնեսը։
Թողարկվել են երգի տարբեր տարբերակներ՝ ակուստիկ, էլեկտրականկ և այլն։ Էլեկտրական տարբերակը ավելի ուշ ներառվել է Itch EP-ում։


== Քննադատություն ==
IGN-ի քննադատ Ֆին Ուայթը նկարագրել է երգը որպես «խելացի և հումորային երգիծանք»։ Իսկ Pitchfork-ի Սկոթ Պլագենհոեֆը երգը համարել է սարսափելի։
Չնայած Մեծ Բրիտանիայի վարկանշային աղյուսակում զբաղեցրած իր հորիզոնականին՝ երգի մասին արվել են հետևյալ քննադատությունները։ Melody Maker-ի խմբագիր Ռոբին Բրեսնարկը գրել է «Եթե նրանք այս երգը ձայնագրեին հիմա, այն կհայտնվեր թոփ 5 երգերի մեջ»։ Երգի թողարկումից 5 տարի անց Ռեդիոհեդի կիթառահար Էդ Օ' Բրայանը երգն անվանել է սարսափելի սխալ։


== Տեսահոլովակ ==
Երգի տեսահոլովակը, որի ռեժիսորը հանդիսանում է Դվայթ Քլարկը, պատկերում է Թոմ Յորքին ապակե դագաղի մեջ պառկած վամպիրի դերում։ Նրան ուղեկցում են խմբի մյուս անդամները։ Տեսահոլովակը համեմատվում է Նիրվանա խմբի տեսահոլովակների հետ։


== Երգացանկ ==
"Pop Is Dead" - 2:13
"Banana Co. (ակուստիկ)" - 2:27
"Creep (կենդանի)" - 4:11
"Ripcord (կենդանի)" - 3:08


== Կազմ ==
Թոմ Յորք՝ վոկալ, ակուստիկ կիթառ
Ջոնի Գրինվուդ՝ էլեկտրական կիթառ
Էդ Օ'Բրայեն՝ էլեկտրական կիթառ
Քոլին Գրինվուդ՝ բաս
Ֆիլ Սելուեյ՝ հարվածային գործիքներ


== Ծանոթագրություններ ==


== Արտաքին հղումներ ==
Երգի ամբողջական բառերը Archived 2015-09-22 at the Wayback Machine.
(8459) Լարսբերգկնուտ

(8459) Լարսբերգկնուտ (անգլ.՝ Larsbergknut), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,125469 ա. մ., առավելագույնը մոտենում է 2,539 ա. մ. հեռավորության վրա և հեռանում 3,712 ա. մ.։ Արեգակի շուրջ մեկ ամբողջական պտույտ է կատարում 2018,23 երկրային օրվա ընթացքում, իր ուղեծրով շարժվելով միջինում 0,178374 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8459) Լարսբերգկնուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոմեր Ներքին (ձմեռանոց, Տավուշի մարզ)

Անվան այլ կիրառումների համար տե՛ս՝ Գոմեր Ներքին (այլ կիրառումներ)Գոմեր Ներքին ձմեռանոց Տավուշի մարզում՝ Իջևանի շրջանում։ Օգտագործվում էր մինչև 1930-ական թվականները։ 1926 թվականին ուներ 34 հայ բնակիչ։


== Ծանոթագրություններ ==
Շերց եգի

Շերց եգի (ռուս.՝ Шарц-еги), գետ Ռուսաստանում, հոսում է Կարելական ինքնավար հանրապետությունում։ Թափվում է Շարի լամպի Տիկշօզերկա լիճ։ Գետի երկարությունը 15 կմ է, ավազանի տարածքը 58,5 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000003846
Հիդրոլոգիական ուսումնասիրությունների կոդը - 102000384
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռիս Իֆանս

Ռիս Իֆանս (անգլ.՝ Rhys Ifans, հուլիսի 22, 1967(1967-07-22), Հավերհորդուսեթ, Ուելս), ուելսցի դերասան և երաժիշտ։


== Կենսագրություն ==


=== Վաղ կյանք ===
Ռիս Իֆանսը ծնվել է 1967 թվականին հուլիսի 22-ին հարուստ ընտանիքում, Պեմբրուքշիրում։ Ռիսը մեծացել է հյուսիսային Ուելսի Ռիտնի քաղաքում և սկզբնական կրթությունը ստացել Ysgol Pentrececleyn  դպրոցում, որտեղ նաև աշխատում էր նրա մայրը։ Դրանից հետո Իֆանսն ընդունվել է Ysgol Maes Garmon դպրոցը։ Ռիսը որոշ ժամանակ ուսումնասիրել է դերասանական վարպետությունը՝ տարբեր թատերական միավորումներում։


=== Անձնական կյանք ===
Ռիսի փոքր եղբայրը՝ Լիլը, նույնպես դերասան է։ Եղբայրները միասին նկարահանվել են «Քաղաք Երկվորյակ» ֆիլմում։

Եղել է հարաբերությունների մեջ Սիեննա Միլլերի հետ և անգամ խնդրել է նրա ձեռքը։
Զույգը բաժանվեց․ Սիեննա Միլլերը խոստովանում է, որ «նրանց հարաբերությունները երբեք լուրջ չէին․․․ և նա պատրաստ չէր ամուսնության»։
2011-2013 թվականներին հանդիպում է Աննա Դիլրի հետ։


== Կարիերա ==
Ռիս Իֆանսը 1990 թվականին մասնակցություն է ունեցել մանկական վիկտորինայում և այդ ժամանակ գրավել է երկրպագուների ուշադրությունը։ Դրանից հետո Ռիսը մասնակցել է շատ հեռուստատեսային նախագծերի և դրանից հետո սկսեց նկարահանվել ֆիլմերում և խաղալ Լոնդոնի ազգային թագավորական թատրոնում։ Իֆանսը իննսունականների կեսերին և նոր հազարամյակի սկզբին խաղացել է «Փողոցային կյանք» (1995), «Օգոստոս» (1996), «Քաղաք երկվորյակ» (1997), «Պարեր Լունազիի ժամանակ» (1998), «Կաշառակերություն» (1999), «Նոթինգ Հիլ» (1999), «Ժանգոտվող ալումին» (2000), «Քևինը և Փերրին զարմացրեցին բոլորին» (2000), «Փոխարինողը» (2000), «Ֆորմուլա 51» (2001), «Փառամոլության տոնավաճառ» (2004) և «Հաննիբալ․ Վերելք» (2007)։


== Ֆիլմագրություն ==


== Ծանոթագրություններ ==
Հայոց ցեղասպանության հուշարձան (Նիկոպոլ)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար-հուշակոթող Ուկրաինայի Դնեպրոպետրովսկ մարզի Նիկոպոլ քաղաքի կենտրոնական պուրակում։


== Պատմություն ==
Խաչքարը նվիրված է Հայոց Ցեղասպանության զոհերի հիշատակին։ Տեղադրվել է 2008 թվականի հոկտեմբերի 11-ին, Նիկոպոլի հայկական համայնքի նախաձեռնությամբ, եղբայրներ Տիգրան և Սմբատ Սարգսյանների կողմից, հուշարձանը պատրաստել են հայաստանցի վարպետները։ Խաչքարի օծման արարողությունը կատարել են Դնեպրոպետրովսկի եկեղեցու քահանա Տեր Համազասպը և Նիկոպոլ քաղաքի ռուսական եկեղեցու քահանա Ռոման Կացնովեցկին։ Արարողությանը ներկա են գտնվել Նիկոպոլի քաղաքագլուխ Սերգեյ Ստարունին, Ուկրաինայում ՀՀ արտակարգ դեսպանորդ և լիազոր նախարար Ջիվան Մովսիսյանը, քաղաքի պետական, հասարակական, մշակութային, գիտական, այլ ազգային փոքրամասնությունների, Ուկրաինայի հայերի միության, Դնեպրոպետրովսկի մարզային հայ համանքի ներկայացուցիչներ։


== Խաչքարի ավերում ==
2011 թվականի հունվարի 4-ին անհայտ անձիք ավերել են խաչքար-հուշարձանը։


== Ծանոթագրություններ ==
Զոֆյա Պոսմիշ

Զոֆյա Պոսմիշ (լեհ.՝ Zofia Posmysz, իսկանա անվանումը՝ Զոֆյա Պոսմիշ-Պյասեցկա, լեհ.՝ Zofia Posmysz-Piasecka, օգոստոսի 23, 1923(1923-08-23), Կրակով, Լեհաստանի Երկրորդ Հանրապետություն - օգոստոսի 8, 2022(2022-08-08), Օսվենցիմ, Lesser Poland Voivodeship, Լեհաստան), լեհ արձակագիր, սցենարիստ։


== Կենսագրություն ==
1942 թվականից եղել է Օսվենցիմ և Ռավենսբրյուկ գերմանական համակենտրոնացման ճամբարներում։ Պատերազմից հետո բնակվել է Վարշավայում։ 1952 թվականին ավարտել է Վարշավայի համալսարանի բանասիրական ֆակուլտետը։
«Głos Ludu» թերթում աշխատել է որպես թղթակից, այնուհետև աշխատել է Լեհական ռադիոյում։


== Ստեղծագործությունը ==
Զոֆյա Պոսմիշի առաջին գիրքը հրատարակվել է 1945 թվականին, որը «Բելզենից գիտեմ դահիճներին» հուշագրությունն էր։ Նրան լայն ճանաչում է բերում «45-րդ նավասենյակի ուղևորուհին» ռադիոներկայացումը։ Նույանուն գիրքը հրատարակվել է 1962 թվականին։ Այս ստեղծագործության մոտիվներով ռեժիսոր Անջեյ Մունկը նկարահանում է «Ուղևորուհին» գեղարվեստական ֆիլմը, որը 1963 թվականին էկրան է բարձրանուն ռեժիսորի մահվանից հետո։ 1968 թվականին Պոսմիշի այս ստեղծագործության հիման վրա Մեչիսլավ Վայնբերգը գրում է «Ուղևորուհին» օպերան (լիբրետո՝ Ալեքսանդր Մեդվեդև)։ Օպերան մասնագետների կողմից արժանացավ բարձր գնահատականի, սակայն ԽՍՀՄ-ում արգելվեց։


== Ստեղծագործությունները հայերեն ==
Ուղևորուհին (վիպակ), Ե., Հայաստան, 1965, 222 էջ։ Թարգմ.՝ Կ. Դալլաքյան։


== Երկեր ==
Znam katów z Belsen… (1945)
Pasażerka (Czytelnik 1962, 1964, 1971, 1980; Krajowa Agencja Wydawnicza 1988; Wydawnictwo Axis Mundi 2010)
Przystanek w lesie (Czytelnik 1965, zbiór opowiadań)
Cierpkie głogi (1966, scenariusz, zekranizowana w 1966 przez Janusza Wejcherta)
Mały (1970, scenariusz, zekranizowany w 1970 przez Juliana Dziedzinę)
Wakacje nad Adriatykiem (Czytelnik 1970, 1980; Państwowe Muzeum Auschwitz-Birkenau 2004; Znak Litera Nova 2017)
Mikroklimat (Książka i Wiedza 1975)
Drzewo do drzewa podobne (Wydawnictwa Radia i Telewizji 1977)
Miejsce na ścianie (Wydawnictwa Radia i Telewizji 1977)
Cena (Ludowa Spółdzielnia Wydawnicza 1978)
Człowiek spod kaloryfera (Wydawnictwa Radia i Telewizji 1980)
Ten sam doktor M. (Iskry 1981)
Wdowa i kochankowie (Czytelnik 1988)
Do wolności, do śmierci, do życia (Von Borowiecky 1996)
Chrystus oświęcimski (Fundacja na rzecz Międzynarodowego Domu Spotkań Młodzieży 2011, 2014)
Królestwo za mgłą. Z autorką Pasażerki rozmawia Michał Wójcik (Znak Litera Nova 2017, ​ISBN 978-83-240-3727-8​)


== Ծանոթագրություններ ==
Մեցիկու

Մեցիկու (էստ․՝ Metsiku), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գացկո (այլ կիրառումներ)

Գացկո կարող է վերաբերվել.

Գացկո, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Գացկո, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Կիմզեեի Գշթաթ

Կիմզեեի Գշթաթ  (գերմ.՝ Gstadt am Chiemsee), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 1369 մարդ (դեկտեմբերի 31, 2010 թվական)։ Զբաղեցնում է 10.70 կմ² մակերես տարածք։ Պաշտոնական կոդ՝ 09 1 87 138։


== Ծանոթագրություններ ==


== Արտաքին հղումներ ==
Պաշտոնական կայք
(2057) Ռոզեմարի

(2057) Ռոզեմարի (անգլ.՝ Rosemary), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,077465 ա. մ., առավելագույնը մոտենում է 2,3528 ա. մ. հեռավորության վրա և հեռանում 3,8021 ա. մ.։ Արեգակի շուրջ մեկ ամբողջական պտույտ է կատարում 1971,91 երկրային օրվա ընթացքում, իր ուղեծրով շարժվելով միջինում 0,182564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2057) Ռոզեմարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լա Ռոշետ (Արդեշի գավառ)

Լա Ռոշետ (ֆր.՝ La Rochette), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 60 մարդ, բնակչության խտությունը` 4.33 մարդ/կմ²։ Բնակավայրը զբաղեցնում է 13.86 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 105 կմ հարավ-արևմուտք, Պրիվա քաղաքից` 35 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 31 աշխատունակ (15-64 տարեկան) բնակիչ, որոնցից ակտիվ էին 18-ը, իսկ ոչ ակտիվները` 13։ Ակտիվության ցուցանիշը կազմում է 58,1 %։ 18 աշխատունակ մարդկանցից աշխատել է 17 անձ (9 տղամարդ և 8 կին)։ Գործազուրկ են եղել 1 անձ (0 տղամարդ և 1 կին)։ 13 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուտա-Զելենիցկայա

Գուտա-Զելենիցկայա (ուկրաիներեն՝ Гута-Зеленицька), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Գուտա-Զելենիցկայա գյուղում բնակվում էր 62 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 93,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուայթլի շրջան (Ինդիանա)

Ուայթլի շրջան (անգլ.՝ Whitley County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 870 կմ² է, բնակչությունը՝ 30.707 մարդ (2010 թ. տվյալներով)։ Շրջկենտրոնն է Կոլումբիա Սիթի բնակավայրը։ Կազմավորվել է 1835 թ.։